
Незаконна сеч на дървесина разследват служители на полицейското управление във В. Търново, съобщават от Областната дирекция на МВР в старата столица. 
В управлението е получен сигнал от служители на ДГС „Болярка“, че в землището на с. Самоводене е извършена незаконна сеч на дървесина. 
За засеченото нарушение горските надзиратели са издал констативен протокол по надлежния ред и са сигнализирали правоохранителните органи. 
От горския фонд са отсечени общо 379 немаркирани дървета от различни видове, равняващи с на 141 плътни куб. м. дървесина. Посегателство е извършено в частни гори. По сериозния случай е започнато досъдебно производство.
